**2015 жылғы 03 шілдедегі отырыс.**

Қоғамның 2015 жылғы 03 шілдедегі Директорлар кеңесі Қоғамның Жарғысына, Қоғамның Директорлар кеңесі туралы ережесіне, «Акционерлік қоғамдар туралы» Қазақстан Республикасының Заңына сәйкес, Қоғамның Даму жоспарының 2015 жылғы 1 тоқсан бойынша орындалуы жөніндегі есепті бекіту туралы; Қоғамның «Bank RBK» АҚ-ға есептелген мәннен асатын, баланстық және баланстан тыс міндеттемелер бойынша шектелім белгілеу туралы; Қоғамның Инвестициялық саясатына енгізілген өзгерістерді (толықтыруларды) бекіту туралы; «Шығыс Қазақстан Аймақтық Энергетикалық компаниясы» АҚ Директорлар кеңесі мүшесінің өкілеттігін мерзімнен бұрын тоқтату туралы; «Қазгидротехэнерго» ЖШС Қадағалау кеңесінің мүшелерін сайлау, Қадағалау кеңесінің сандық құрамын, өкілеттілік мерзімін анықтау, Қадағалау кеңесінің мүшелеріне сыйақы беру мөлшерін, шарттарын анықтау және Қадағалау кеңесінің Төрағасын сайлау туралы; «АлматыЭнергоСбыт» ЖШС Бас директорының өкілеттігін мерзімнен бұрын тоқтату, «АлматыЭнергоСбыт» ЖШС Бас директорын тағайындау, оның өкілеттік мерзімі мен лауазымдық жалақысын, еңбекақы төлеу мен сыйақы беру шарттарын анықтау туралы; Қоғамның Директорлар кеңесі Комитеттерінің кейбір мәселелері туралы; Қоғамның Корпоративтік хатшысына 2015 жылғы 2-тоқсандағы жұмысының қорытындылары бойынша сыйақы беру туралы шешімдерді қабылдады.

Директорлар кеңесі 2014 жыл және 2015 жылғы 1 тоқсан үшін «Екібастұз ГРЭС-1» ЖШС қызметінің нәтижелері мен Тексеру комиссиясының қорытындылары туралы есепті; басты тәуекелдердің сипаттамасы мен талдауы, сондай-ақ 2015 жылғы 1 тоқсан үшін «Самұрық-Энерго» АҚ тәуекелдерін барынша азайту жөніндегі жоспарлар мен бағдарламаларды іске асыру бойынша мәліметтер көрсетілген тәуекелдерді басқару туралы есепті; Қоғамды Трансформациялау бағдарламасының түзетулер ескерілген Жол картасын; ПӘК тізбесін және «Самұрық-Энерго» АҚ ұзақ мерзімді ПӘК көшу жоспарын; жаңа редакциядадағы Қоғамның алаяқтыққа және сыбайлас жемқорлыққа қарсы әрекет ету саясатын бекітті.

Директорлар кеңесі жасалуына мүдделілік бар жасалған мәмілелер туралы есепті назарға алды, олар туралы шешімдерді Қоғам Басқармасы 2015 жылы ІІ тоқсанда қабылдаған.

Директорлар кеңесінің мына мүшелері қатысты: Қ.Ә.Бектеміров, А.Т.Спицын, А.М.Сәтқалиев, Лука Сутера. Күн тәртібінің барлық мәселелері бойынша ДК мүшелері бірауыздан «ЖАҚТАП» дауыс берді.